(૩) નવી પાંખો :- માણસને ખરેખર પાંખો ઊગી જાય અને ઊડવા માંડે તો આકાશની શાંતિને ડહોળી નાખે, પરંતુ એવું થવાનું નથી, માણસ જ્યારે આભારવશ બને, શરીર રોમાંચનો અનુભવ કરે, આંખો સજળ બને, વાણી શિથિલ બની જાય અને ઇશ્વર કે વ્યક્તિનો આભાર માનવા માટે જ્યારે બંને હાથ અનાયાસે ઊઠી જાય ત્યારે માનવે એ હાથ નથી પણ પાંખ છે. આ રીતે જ્યારે નવો દેહ, નવી આંખ અને નવી પાંખ મળે ત્યારે અહમનું વિસર્જન અવશ્ય થતું હોય છે.